
Støtte fra 

Videnskabsministeriet 

Af Kim Møller Hansen 
Et af formålene med SUFOI's arbejde er 
at identificere og afmystificere 
ufofænomener bl.a. gennem oplysning 
om kendte himmelfænomener. Et 
resultat af dette arbejde så dagens lys i 
2000, da vi udgav heftet »Når du ser et 
stjerneskud - guide til identificering af 
himlens fænomener«. 

Det flotte, farveillustrerede 28 siders 
hefte var i 2000 udgivet med støtte fra 
Undervisningsministeriet/Tips- og 

Lottomidlerne - og blev en dundrende 
succes! Hele oplaget på 12.000 
eksemplarer blev uddelt gratis og fandt 
vej til UFO-Nyts læsere, folkebiblioteker, 
pressen, astronomiforeninger og 
planetarier. I løbet af to år var lagret 
tømt. Danskerne er i den grad 
interesserede i at vide, hvad der 
befinder sig over deres hoveder. 

Vi har derfor i længere tid ønsket at 
genoptrykke »Når du ser et 
stjerneskud« og om muligt revidere heftets indhold, så det kunne blive endnu 
mere anvendeligt som en guide til himlens fænomener. Og nu er det lykkedes! 
SUFOI har søgt Mininisteriet for Videnskab, Teknologi og Udvikling om støtte til 
informationsvirksomhed om rummet - og fået bevilget et beløb, der har gjort 
det muligt for os at udgive en ny udgave af »Når du ser et stjerneskud«. 

Den nye udgave er forbedret på flere områder: Faktuelle fejl er rettet, flere 
fotos er udskiftet, og nye afsnit er tilføjet. 

Et gratis eksemplar af den nye udgave af guiden er sammen med UFO-Nyt nr. 
1/2005 sendt til alle SUFOI's medlemmer. 

I den kommende tid sendes »Når du ser et stjerneskud? - guide til 
identificering af himlens fænomener« bl.a. ud til alle de danske planetarier. Så 
kig efter guiden, næste gang du skal i rumteateret eller på rundvisning i 
universet. 



« Når du ser et 

STJERNESKUD ? 


- GUIDE TIL IDENTIFICERING AF 
HIMLENS FÆNOMENER 





De leder efter ET 

Af Seth Shostak, SETI Instituts 

Resultaterne, planerne og drømmene hos vore dages rumindustri fremlægges 
hvert år på en gigantisk kongres kendt som International Astronautics 
Congress (lAC). I en hel uge sværmer tusindvis af raketeksperter, folk fra 
rumagenturerne og satellitbyggere som bier omkring en krukke honning i lAC's 
store haller for at finde de mest interessante foredrag og seminarer. Bløde 
pelshatte og store jagtknive er yt, mens italiensk tøj og mobiltelefoner er in. 
Der er faktisk ikke - når man ser bort fra det skræddersyede tøj - den store 
forskel på vor tids pionerer og de pionerer, der erobrede det vilde vesten: De 
tiltrækkes alle af risikoen, 
spændingen og det 
forførende eventyr. 

Siden 1971 har SETI været 
en del af lAC, og det bliver i 
almindelighed fejret med en 
hel dags præsentationer af 
de seneste data, 
teknologien og den sociale 
betydning, som søgningen 
efter ikke-jordisk liv har. 

Kongressen i 2004 blev 
holdt i Vancouver, en 
canadisk by der ligger som 
en juvel fanget mellem 
bjergene og havet. Ret 
passende har Vancouver 
fået sit navn efter en af det 
18. århundredes største 
opdagelsesrejsende. 

SETI-præsentationerne gik lige fra de seneste teleskopopdagelser til det sprog, 
som ET vil bruge som signal. En omfattende gennemgang af dette materiale 
ville højst sandsynligt sætte læsernes tålmodighed på en hård prøve, så jeg 
har valgt kun at skrive om nogle få af emnerne. 

University of Californias SETI forskning er fortsat meget omfattende. 
Nyuddannede Aaron Parsons beskrev, hvordan Berkeley-gruppen foretager en 
optisk SETI-søgning, som gør brug af et Leuschner 30" teleskop (der står på 
en bakke omkring 20 km øst for San Francisco). Med det har de undersøgt 
7.500 stjernesystemer og 132 galakser. Lige som ved andre optiske projekter 
ser man efter nanosekund blink (en-milliardendedel af et sekund eller mindre), 
som kortvarigt overstråler lyset fra en stjerne. 

En anden metode er at søge efter pulser - af radiosignaler frem for lys - hvilket 
Berkeley teamet også er begyndt på. De kaldes astropulser og vil kræve meget 
følsomme modtagere og kraftige computere, hvis man skal registrere dem, da 
det drejer sig om meget tynde, varme gasskyer i det interstellare rum, der 
udsender meget kortvarige, spidse pulser med meget svag styrke, hvilket gør 
dem vanskelige at opfange. 



Arbejdet med fundamentet til den første ATA 
parabol er i fuld gang. 






Berkeleys flagskib inden for SETI-forskningen er SERENDIP V, et projekt som 
kører på det store Arecibo radioteleskop. Det er herfra, at dataene til 
SETI@home screensaveren kommer. SERENDIP Vs modtagere lytter på 
næsten en milliard kanaler (det er uden tvivl mere end din lokale udbyder af 
kabel-tv kan levere), og breder sig over 300 MHz pr. kanal. Til sammenligning 
er det omkring 50 gange så meget som 
en almindelig tv-kanal. 

Omkring 1 pct. af SERENDIP's data er 
fordelt blandt de mange SETI@home 
abonnenter, hvis computere forsøger at 
analysere dem. Over 5 millioner 
mennesker har dowloaded denne 
populære Screensaver, og hver dag 
kommer der 2.000 nye til. 

SETI@home's kollektive regnekraft 
svarer til en 65 teraflop maskine, hvilket 
gør den til verdens største computer. 

Den platform, som understøtter 
screensaveren, står for at blive taget i 
anvendelse til andre vigtige projekter 
såsom cancer-forskning, proteiners 
sammensætning og vejrmodeller. 

Dave DeBoer fra SETI Institute 
fremlagde sidste nyt om Allen Telescope 
Array, ATA, som for tiden bliver opført i 
det nordlige Californien. I den nærmeste 
fremtid vil ATA antennearrangementet 
bestå af 32 paraboler - et antal der gør det muligt at begynde på nogle af de 
første seriøse projekter. Ved siden af en kort liste over vigtige studier vil ATA- 
32 påbegynde SETI-opgaverne med at skanne Mælkevejens centrale plan. Dér 
er stjernetætheden størst, så det er et godt sted at begynde. 

Takket være dens specielle hard- og software vil ATA-32 være i stand til at se 
på 16 steder på himlen på samtidig. Med andre ord: Til forskel fra tidligere 
tiders SETI-eksperimenter vil dette teleskop være i stand til at undersøge 
mange himmellegemer på én gang. Hvis ATA bliver udvidet med i hundredvis 
af antenner, vil det virkeligt blive noget, der rykker, og mange gange 
kraftigere end fortidens SETI-udstyr. 

En anden måde at finde ET på er at jagte byggeprojekter frem for signaler. En 
ide, der har vakt interesse blandt SETI-forskere i årtier, er den tanke, at et 
meget avanceret samfund må have anbragt gigantiske solcelle-arrangementer 
i kredsløb om deres hjemstjerne for at skaffe en stigende mængde energi til 
deres dagligdag. Et sådant anlæg, som fuldstændig omgiver stjernen, kaldes 
en Dyson-kugle, da det var fysikeren Freeman Dyson, som først fik ideen. 

Der er dog et men: Ingen energi-omsætter - det gælder også solceller - kan få 
en virkningsgrad på 100. Anlægget vil blive opvarmet, og dets bagside vil 
udsende infrarød stråling (varme) ud i rummet. Hvis man støder på en stjerne, 
som udsender mere infrarød stråling end normalt, ja, så har man opdaget en 
civilisation, der lever over evne. 

Richard Carrigan fra Chicagos Fermi Lab har forsket i data indsamlet for år 
tilbage af IRAS infrarød-satellitten, der netop så efter denne type stjerner. Han 
har ikke fundet nogen gode kandidater endnu, men ideen (som også andre 
støtter) er bestemt både interessant og afhængig af bedre infrarød-teleskoper, 
som bliver sendt op i en ikke alt for fjern fremtid. 

SETI-afdelingen på lAC kongressen var som altid populær og udfordrende. Men 
det er ingen overraskelse. Når alt kommer til alt, hvad er så mere dragende 
ved universet end muligheden for, at det ikke blot består af 30 millioner 
trillioner trillioner kubiklysår sterilt materiale? 

Kilde: www.space.com, 14.10.2004/-/br 












Har du erfaringer med 

radar? 



Observationer af uidentificerede radarmål må siges at være en af de mere 
spændende kategorier af ufo-observationer. Til gengæld er også dette område 
behæftet med meget store fejlmuligheder - eksempelvis med baggrund i 
radarudstyrets manglende formåen for årtier siden, hvor langt de fleste 
radarobservationer fandt sted. 

UFO-Nyts redaktion har været i kontakt med en af de danske radaroperatører, 
der for år tilbage har stiftet bekendtskab med mystiske ekkoer på Forsvarets 
radarskærme. I næste nummer af UFO-Nyt vil vi derfor fortælle om denne 
radaroperatørs oplevelser. 

Men har du selv eller andre, du måtte have kendskab til, observeret 
ejendommelige ekkoer på radarskærme, vil vi i redaktionen gerne høre 
nærmere herom snarest muligt på adressen info(g)sufoi.dk. Det kan også være 
henvendelser fra personer, som har forklaringer på forskelligartede 
radarekkoer. Redaktionen skal kende observatørers identitet, men beretninger 



stod rumvæsner bag 
flodbølgen? 

Var der udelukkende tale om en naturkatastrofe, da de asiatiske kyster anden 
juledag blev ramt af de dræbende bølger? Konspirationsteorierne efter 
katastrofen i Sydøstasien florerer på diverse internetsider. Alt lige fra 
våbenforsøg til rumvæsner menes at have udløst jordskælvet. 

„Hvorfor har USA sendt et krigsskib tii området, og hvorfor er en af de 
øverstbefaiende amerikanere på vej derned?"spørger konspirationsteoretikeren 
Mark Tyler ifølge det franske nyhedsbureau AFP og henviser til 
udenrigsminister Colin Powells besøg i katastrofeområdet. 

En af teorierne går på, at det undersøiske jordskælv er udløst af amerikanske 
forsøg med våben, der udsender elektromagnetiske bølger, som kan udløse alt 
fra jordskælv til vulkanudbrud. 

Ifølge en af de mere fantasifulde teorier har rumvæsner udløst skælvet som et 
forsøg på at rette op på jordens rotation om Solen. 

Forfatteren Lars Bugge (se for eksempel 40 nye rapporter om 
sammensværgeiser) har længe beskæftiget sig med konspirationer, og han er 
ikke i tvivl om, hvorfor der allerede nu er gang i de alternative forklaringer på 
katastrofen. 



„Teorierne bruges som værn mod meningsløsheden. Man kan ikke acceptere, 
at tilfældigheder udløser så store katastrofer. Så vil man hellere have en 
forklaring, så man ved, at der kunne være gjort noget for at forhindre det", 
siger Lars Bugge. 

Selv om nogle af teorierne lyder mere sandsynlige end andre, tror Lars Bugge 
ikke på, at nogen af de nuværende teorier kommer til at hænge ved. 

„Det vil være kortvarige, halvdårlige teorier, der kan bindes til flodbølgen. Der 
er ikke ordentlig grobund for konspirationsteorier, når det handler om 
naturkatastrofer, fordi der ikke er personer direkte indblandet i dem", slutter 
Lars Bugge. 

Kilde: www.politiken.dk, 6. januar 2005, m.fl. 


UFO-bølge i Iran 

I de seneste måneder har der i Iran været ekstraordinært mange iagttagelser 
af ufoer - en bølge der begyndte i sommeren 2004. Ikke alene har 
privatpersoner rapporteret om ufoer, men observationerne har også fået 
væsentlig dækning i de statsejede medier. Irans luftvåben har fået ordre til at 
nedskyde ethvert uidentificeret flyvende objekt. Men hvorfor nu det? 

De uidentificerede flyvende objekter bliver hovedsageligt set i provinserne 
Bushehr og Isfahan - de provinser, hvor der er bygninger og installationer 
relateret til atomkraft. 

Ufo-bølgen begyndte på nogenlunde samme tidspunkt, som USA og NATO blev 
bekymret over Irans atomprogram, og derfor mener mange iranere, at ufoerne 
ikke er andet end amerikanske spionfly. 

General Karim Ghavani, chef for Irans luftvåben, udtalte den 25. december: 

„Vi har planlagt at forsvare landets atomfaciliteter mod en hvilken som helst 
trussel. Irans luftvåben er i beredskab og klar til at udføre sine pligter." 

Selv om Irans regering har lovet at stoppe enhver aktivitet relateret til 
uranberigelse og samtidig nægter at have planer om brug af atomkraft til 
andet end elektricitetsproduktion, går der rygter om, at de iranske politikere 
ikke holder, hvad de lover. Faktisk har den amerikanske regering omtalt Iran 
som en del af „ondskabens akse" sammen med Nordkorea. 

Ifølge Islamic Republic News Agency har Rusland i kølvandet på ufo-bølgen 
lovet at udvide samarbejdet med Iran omkring rumforskning og udvikling af 
satellitter. 

Simon Hesselager Johansen 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 




